Port Harkort

Port Harkort ( [pɔːt ˈhɑːkɔːt], igb.: Ugwu Ọcha) om lidn Nigerijan suves. Se om valdkundan videnz' lidn eläjiden lugun mödhe. Om Rivers-štatan administrativižeks keskuseks da palaks.

 Istorii 
Eländpunktan aluz om pandud britanijalaižil vl 1912 eksportiruimha kivihil't. Nimitihe Ljuis Vernon Harkort-vikontan mödhe, hän radoi valdkundaližen sekretarin kolonijoiden azjoiš.

Port Harkort šingotase kahtel meriportal, sijaližen kivivoin ümbriradmižen kahtel tegimel.

 Geografijan andmused 
Lidn sijadase štatan keskuzpalan päivnouzmas, Nigeran del'tan Bonni-hijamal (), 18 m ü.m.t. keskmäižel korktusel.

Klimat om tropine mussonine. Järgeline päivän lämuz vajehtase +21..+32 C° röunoiš vodes läbi. Paneb sadegid 2310 mm vodes, lühüd kuiv sezon oleskeleb tal'vkus-vilukus (22..26 mm kus).

 Eläjad 
Vn 2006 Nigerijan rahvahanlugemižen mödhe lidnan eläjiden lugu oli 1,005,904 ristitud. Läz 3,6 millionad eläjid om ezilidnoidenke 1900 km² pindal (vn 2024 andmused), vl 2015 lidnaglomeracijan eläjiden lugu oli 2,344,000 ristituid (ÜRO:n andmused). Kaikiš suremb lidnan (ezilidnoidenke-ki) ristitišt om nügüd'.

Lidnalaižed oma hristanuskondan erazvuiččiden jumalankodikundoiden polenpidajad, tobj pala om katolikad, toižed oma protestantad. Islamanuskojad oma vähembuses.

Port Harkortan universitetPort Harkortan universitetan sait (uniport.edu.ng).  () om avaitud lidnas vspäi 1977, 45..55 tuhad üläopenikoid. Britanine «Times Higher Education»-aiglehtez lugi sidä parahimaks Nigerijas vl 2015. Toine om Rivers-štatan universitetRivers-štatan universitetan sait (rsu.edu.ng).  (Rivers State University, universitet vspäi 1980).

 Homaičendad 

 Irdkosketused 
 Port Harkortan sijaližen ičeohjandusen sait (phlg.com.ng). 


Kategorii:Nigerijan lidnad
Kategorii:Eländpunktad kirjamišton mödhe
*